Ένωση Ποδοσφαιρικών Σωματείων Κορινθίας

Η **Ένωση Ποδοσφαιρικών Σωματείων Κορινθίας** (**Ε.Π.Σ.Κ.**) είναι το όργανο διοίκησης του ποδοσφαίρου στον Νομό Κορινθίας. Εδρεύει στην Κόρινθο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Η Ένωση απονέμει ετήσια έπαθλα στους καλύτερους σκόρερ και «Κύπελλο Ήθους» στις ομάδες με την καλύτερη βαθμολογία "ευ αγωνίζεσθαι" (fair play) της κάθε κατηγορίας.

## Ιστορία
Η Ένωση Ποδοσφαιρικών Σωματείων Κορινθίας ιδρύθηκε επίσημα το 1946. Τα παρακάτω σωματεία μετείχαν στην ίδρυση της ένωσης:
* Άρης Κορίνθου
* Αχιλλεύς Κορίνθου
* Ηρακλής Λεχαίου
* Ηρακλής Ξυλοκάστρου
* Ολυμπιακός Κορίνθου
* Ολυμπιακός Λουτρακίου
* Πέλοψ Κιάτου
* Στρατιωτικό Κέντρο Βασικής Εκπαίδευσης Κορίνθου (ΚΒΕΚ)

Το πρώτο πρωτάθλημα της Ε.Π.Σ. Κορινθίας διεξήχθη τη σεζόν 1946-47 με τη συμμετοχή των παραπάνω σωματείων και ξεκίνησε την Κυριακή 8 Δεκεμβρίου 1946. Από τη σεζόν 1947-48 έπαιρναν μέρος και τα σωματεία της Αργολίδας, με πρώτη τη συμμετοχή του Παναργειακού, στο λεγόμενο πρωτάθλημα Αργολιδοκορινθίας που ξεκίνησε να διοργανώνει έκτοτε η Ε.Π.Σ. Κορινθίας μέχρι και τη σεζόν 1963-64, καθώς από την επόμενη χρονιά συστάθηκε επίσημα το πρωτάθλημα της Ε.Π.Σ. Αργολίδας. Αρχικά το πρωτάθλημα διεξήχθη με όλα τα προαναφερθέντα σωματεία σε μια κατηγορία και με την σταδιακή αύξηση των σωματείων τα επόμενα χρόνια αυξήθηκαν και οι κατηγορίες, αρχής γενομένης από τη σεζόν 1949-50 όποτε και δημιουργήθηκε για πρώτη φορά δεύτερη κατηγορία την οποία απάρτισαν οι Αργοναύτης Βραχατίου, Άρης Βοχαϊκού, Δάφνη Πουλίτσης, Α.Ε. Ζευγολατιού, Άρατος Βασιλικού και Άρης Παλαιάς Κορίνθου.

## Πρωτάθλημα

Η δομή του πρωταθλήματος της Ε.Π.Σ. Κορινθίας είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

### Πρωταθλήτριες

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Κορινθίας.

### Κυπελλούχοι

### Τελικοί

Πηγή ΕΠΣ Κορινθίας: Τελικοί Κυπέλλου

#### Κύπελλο Αργολιδοκορινθίας
Συμμετείχαν ομάδες Αργολιδος και Κορινθίας. Αποτελούσε την προκριματική φάση του Κυπελλου Ελλαδος. Ο τροπαιούχος μαζί με το Κύπελλο της Περιφέρειας έπαιρνε και το εισιτήριο για την επόμενη πανελλαδική φάση. 

## Ρεκόρ και στατιστικά
### Ποδοσφαιριστές
* Ο Αλέξης Αλεξανδρής είναι ο νεότερος που έχει αναδειχθεί πρώτος σκόρερ στην Γ', στην Β' και την Α' κατηγορία. Ολοκλήρωσε την πρώτη σεζόν στη Γ' κατηγορία με τον Πέλοπα Κιάτου (1983-84) με 30 γκολ σε ηλικία 15 ετών και 7 μηνών, τη δεύτερη στη Β' κατηγορία παλι με τον Πέλοπα με 30 γκολ σε ηλικία 16 ετών και 7 μηνών, και την τρίτη στην Α' κατηγορία με την Αναγέννηση Κιάτου με 32 γκολ σε ηλικία 17 ετών και 7 μηνών.
* Ο Αλέξης Αλεξανδρής είναι ο μοναδικός ποδοσφαιριστής που έχει κερδίσει το βραβείο του πρώτου σκόρερ χωρίς να παίζει ως επιθετικός (δεξιός χαφ). 

### Προπονητές

### Σύλλογοι
* O Πέλοψ Κιάτου είναι ο σύλλογος με τα περισσότερα πρωταθλήματα, 14 συνολικά (1947-48, 1948-49, 1949-50, 1952-53, 1965-66, 1972-73, 1973-74, 1987-88, 1998-99, 2002-03, 2005-06, 2007-08, 2011-12, 2016-17). Ακολουθεί ο Ολυμπιακός Λουτρακίου (10).
* O Πέλοψ Κιάτου είναι ο σύλλογος με τις περισσότερες παρουσίες σε τελικό του Κυπέλλου, 16 συνολικά. Ακολουθεί ο Ολυμπιακός Λουτρακίου με 14. 
* Eχουν συναντηθεί τις περισσότερες φορές σε τελικό Κυπέλλου: Πέλοψ Κιάτου-Ελλάς Βέλου  (1980, 2011), Παννεμεατικός-Ολυμπιακός Λουτρακίου (1986, 1988), Πέλοψ Κιάτου-Παγκορινθιακός (1996-98), Πέλοψ Κιάτου-Ολυμπιακός Λουτρακίου (2003, 2004).
* O Πέλοψ Κιάτου είναι ο σύλλογος με τα περισσότερα Kύπελλα Ε.Π.Σ. Κορινθίας, 11 συνολικά (1972-73, 1978-79, 1984-85, 1990-91, 1993-94, 1994-95, 1995-96, 1996-97, 2002-03, 2003-04, 2017-18). Ακολουθεί ο Ολυμπιακός Λουτρακίου (9).
* Oι σύλλογοι που έχουν κατακτήσει συνεχόμενους τίτλους στην Α' Κατηγορία: Πέλοψ Κιάτου (1948, 1949, 1950), Ολυμπιακός Λουτρακίου (1975, 1976, 1977), Παγκορινθιακός (1961, 1962), Παννεμεατικός Π.Α.Σ. (1971, 1972), Πέλοψ Κιάτου (1973, 1974), Π.Α.Σ. Ελλάς Βέλου (1993, 1994), Π.Α.Σ. Κόρινθος (2001, 2002), Π.Α.Ο. Λουτράκι (2013, 2014), Α.Ο. Ζευγολατιού (2015, 2016).

## Το δυναμικό της Ε.Π.Σ. Κορινθίας

## Σημειώσεις


## Παραπομπές


## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στην Κορινθία